Штодзень у дарожны дазор на тэрыторыі раёна заступаюць і работнікі ЛДД-511 (лінейнай дарожнай дыстанцыі) ДЭУ-51 РУП “Гроднааўтадар”. У іх зоне абслугоўвання і адзін з участкаў – са 194-га па 225 кіламетр – трасы М6, якая хутка стане чатырохпалоснай магістраллю. Увогуле гэты калектыў адказвае за стан 135 кіламетраў дарог рэспубліканскага значэння, у прыватнасці, пэўных участкаў на такіх артэрыях, як дарогі Р51 Астрына – Шчучын – Ваўкавыск, Р141 Беліца – Жалудок – Ражанка, Р145 Гродна – Астрына – Радунь.